**OZNÁMENIE**

**o možnosti predkladania žiadostí na zapojenie sa do národného projektu**

**Podpora poskytovania komunitných a kvalitných sociálnych služieb,**

**Opatrenie 3.1 Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb – dlhodobé sprevádzanie od užívateľa NAUTIS**

**Názov projektu:**Podpora poskytovania komunitných a kvalitných sociálnych služieb

**Operačný program:**Program Slovensko

**Prioritná os (číslo a názov):**4P5 Aktívne začlenenie a dostupné služby

**Špecifický cieľ** **ESO 4.8**: Podpora aktívneho začlenenia s cieľom podporovať rovnosť príležitostí, nediskrimináciu a aktívnu účasť a zlepšenie zamestnateľnosti, najmä v prípade znevýhodnených skupín

**ITMS2021+:** NFP401405C004

**Kód/číslo oznámenia:** NP PKS/3.1dN/1/2025

**Dátum zverejnenia oznámenia:** 19.06.2025

**Dátum predkladania žiadostí:** od 19.06.2025

**Dátum uzavretia oznámenia:** 01.07.2026

**Schválil:** Mgr. Jana Krausová Daniš, generálna riaditeľka Projektovej kancelárie Ministerstva práce, sociálnych vecí a rodiny Slovenskej republiky

**1. ZÁKLADNÉ INFORMÁCIE O PROJEKTE**

**Projektová kancelária MPSVR SR** je prijímateľom nenávratného finančného príspevku (ďalej len „NFP“) v rámci národného projektu Podpora poskytovania komunitných a kvalitných sociálnych služieb (ďalej len „NP PKS“ a/alebo „projekt“), financovaného z prostriedkov ESF+ v rámci Programu Slovensko. NP PKS sa realizuje na celom území Slovenskej republiky.

**Cieľom projektu** je príprava komplexných podporných mechanizmov v prospech poskytovateľov sociálnych služieb za účelom zvýšenia kvality poskytovanej sociálnej služby a tým aj života prijímateľov sociálnych služieb a ich blízkych osôb. NP PKS svojimi podaktivitami napĺňa národné strategické dokumenty a medzinárodné záväzky v oblasti sociálnych politík, pričom podporí sociálne inovácie a prispeje k modernizácii v oblasti poskytovania sociálnych služieb. NP PKS bude realizovaný prostredníctvom troch tematických podaktivít v rámci hlavnej aktivity “Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby”.

**Cieľom tejto časti Opatrenia 3.1** je pripraviť a poskytovať cielenú podporu poskytovateľom sociálnych služieb zvyšovaním kvality práce s cieľovou skupinou prostredníctvom podpory nových odborných postupov a inovatívnych metód práce. Výber zapojených subjektov sa uskutoční na základe oznámenia a bude rovnako reflektovať na výsledky vopred realizovaného prieskumu. Podpora sa bude realizovať prostredníctvom dlhodobého sprevádzania zamestnancov pri práci s prijímateľmi sociálnych služieb na základe potreby poskytovateľov a podpory personálu v priamej starostlivosti.

Odborné činnosti projektu budú implementovať spolupracujúce subjekty – užívatelia, ktorí disponujú potrebným odbornými kapacitami.

**Prijímateľ NFP:**

1. Projektová kancelária MPSVR

**Užívatelia:**

1. občianske združenie Rada pre poradenstvo v sociálnej práci (ďalej len „RPSP“)
2. občianske združenie Slovenská únia podporovaného zamestnávania (ďalej len „SUPZ“)
3. Slovenská technická univerzita v Bratislave, Fakulta architektúry a dizajnu STU, Výskumné a školiace centrum bezbariérového navrhovania – CEDA FA STU (ďalej len „CEDA“)
4. občianske združenie Asociácia poskytovateľov a podporovateľov včasnej intervencie (ďalej len „APPVI“)
5. občianske združenie Inštitút pre vzdelávanie v paliatívnej medicíne (ďalej len „IVPM“)
6. nezisková organizácia s právnou formou ústavu Národní ústav pro autismus (ďalej len „NAUTIS“)

**2. FINANCOVANIE PROJEKTU**

Výška NFP Akcie 2 - Zabezpečovanie individualizovaného a na človeka zameraného prístupu v sociálnych službách a opatrení náhradnej starostlivosti na komunitnej úrovni (zdroj EÚ)   
je 2 737 737,00 EUR

V rámci realizácie Opatrenia 3.1 Podaktivity 3. – „Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb“ sa SCHÉMA MINIMÁLNEJ POMOCI na podporu vzdelávania pri procese deinštitucionalizácie zariadení sociálnych služieb z prostriedkov Programu Slovensko (schéma DM - 60/2024) **neuplatňuje**.

**3. OPRÁVNENÍ ŽIADATELIA O ZAPOJENIE SA DO PODAKTIVITY 3.1 pre dlhodobé sprevádzanie**

V rámci tohto oznámenia sa do NP PKS môžu zapojiť verejní aj neverejní registrovaní poskytovatelia sociálnych služieb zameraných na riešenie nepriaznivej sociálnej situácie z dôvodu ťažkého zdravotného postihnutia, alebo nepriaznivého zdravotného stavu.

V rámci Opatrenia 3.1 je potrebné preukázať, že oprávnení žiadatelia o zapojenie sa majú jasne definovanú potrebu intervencií a nachádzajú sa v situácii, ktorá vyžaduje intervenciu v konkrétnych oblastiach u užívateľa NAUTIS:

|  |  |  |  |
| --- | --- | --- | --- |
| Užívateľ | Dĺžka intervencií | Rámcová špecifikácia cieľovej skupiny, na ktorú sa intervencie zameriavajú | Typ intervencií |
| Národní ústav pro autismus  **(NAUTIS)** | Dlhodobé  (max 12 mesiacov) | Poskytovatelia sociálnych služieb so zameraním na mentálne postihnutie a poruchu autistického spektra | * Podpora rodín detí do 7. rokov * ABA program - Aplikovaná behaviorálna analýza, program zameraný na individuálny rozvoj dieťaťa s dôrazom na funkčnú komunikáciu, je určený rodinám s deťmi s PAS do siedmich rokov * Individuálna práca s rodinou a dieťaťom s PAS do siedmich rokov * Rozvoj komunikácie a sociálnych zručností u detí s PAS bez poruchy intelektu * Video modeling – možnosti využitia videa pro rozvoj zručností detí s poruchou autistického spektra * Alternatívne a podporné metódy komunikácie u detí s PAS so zameraním na výmenné komunikačné systémy * Podpora personálu * Moc, pomoc a bezmocnosť v sociálnych službách – práca s postojmi personálu – Hlavnou témou je ukázať si, ako postoje personálu ovplyvňujú ich správanie voči klientom a ako zmena v postoji môže priniesť zmenu v správaní klienta. Na základe kazuistických kvízov a rozboru videí si ukážeme, ako vyzerá práca zamestnanca, **ktorý** **túži pomôcť,** na rozdiel od práce asistenta, **ktorý túži po moci**. Ukážeme si správne miesto a primerané prejavy negatívnych emócií personálu (strach, hnev, hnus, bezmocnosť), ktoré nemiznú iba tým, že sa o nich nehovorí. * Sebaochrana pri individuálnej práci s klientom * Využití fyzických reštrikcií u klientov so správaním náročným na starostlivosť * Podpora pre deti staršie ako sedem rokov a dospelých a ich rodiny * Positive behavior support – Podpora pozitívneho správania v praxi - komplexný súbor stratégií zameraných na človeka a jeho dôstojnosť. Usiluje o zlepšovanie kvality života a predchádza krízovým situáciám, a znižuje tak výskyt náročného správania u detí a dospelých s hlbším intelektovým alebo vývojovým postihnutím, vrátane autizmu. * Rozvoj sociálnych a komunikačných zručností u detí a dospelých s Aspergerovým syndrómom * Brick-by-Brick® program – skúsenosti s programom založeným  na výskume Dr. Daniela B. LeGoffa, s deťmi pracujeme pomocou terapeutickej metódy založenej na hre s kockami LEGO * Porozumenie sexualite ľudí s PAS a s intelektovým znevýhodnením, práca so sexualitou takýchto ľudí * Práca s impulzívnym správaním a ADHD * Práca s úzkosťami, rituálmi a ďalšími pridruženými poruchami u ľudí s autizmom |

**Zároveň do jednotlivých opatrení je možné zapojiť sa v súlade s nasledovnou schémou:**

|  |  |  |  |
| --- | --- | --- | --- |
| Opatrenie | Téma | činnosť | Prehľad možných kombinácií zapojenia jedného poskytovateľa (IČO) s jednou sociálnou službou (ID) do podaktivít |
| 2.1 | Implementácia transformačného plánu | podporné konzultačné aktivity | nie je možné kombinovať s inými podaktivitami |
| 2.2 | Príprava TP | akreditované vzdelávanie | Je možné kombinovať len s dlhodobým sprevádzaním od odbornej organizácie NAUTIS v rámci podaktivity 3.1 |
| 3.1 | Inovatívne metódy práce | podporné konzultačné aktivity **krátkodobé** cielené intervencie | Je možné kombinovať len vzájomne medzi užívateľmi poskytujúcimi krátkodobé intervencie v rámci podaktivity 3.1 |
| 3.1 | Inovatívne metódy práce | podporné konzultačné aktivity **dlhodobé** sprevádzanie | Dlhodobé sprevádzanie užívateľa NAUTIS je možné kombinovať so zapojením do podaktivity 2.2  Dlhodobé sprevádzanie užívateľa APPVI nie je možné kombinovať s inými podaktivitami |
| 3.2 | Aktivizácia, zamestnávanie a sieťovanie | podporné konzultačné aktivity | nie je možné kombinovať s inými podaktivitami |

**4. OPRÁVNENÉ CIEĽOVÉ SKUPINY PROJEKTU**

Cieľová skupina v zmysle Programu Slovensko:

* FO v nepriaznivej sociálnej situácii ako prijímatelia sociálnych služieb;
* seniori ako FO, ktoré dovŕšili dôchodkový vek;
* osoby so zdravotným postihnutím;
* zamestnanci v oblasti sociálneho začlenenia ako zamestnanci vykonávajúci politiky a opatrenia v oblasti prevencie diskriminácie a/alebo sociálneho začlenenia vo verejnom aj neverejnom sektore

**5. OPRÁVNENÉ ÚZEMIE**

Oprávneným územím realizácie NP PKS je celé územie Slovenskej republiky.

**6. OPRÁVNENÉ AKTIVITY**

V rámci implementácie NP PKS bude realizovaná hlavná aktivita – Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby.

Oznámenie o možnosti predkladania žiadostí na zapojenie sa do NP PKS je viazané pre Opatrenie 3.1 Podaktivity 3.

***Podaktivita 3 – Zvyšovanie kvality práce prostredníctvom inovatívnych metód a podpora aktivizácie a uplatnenia na pracovnom trhu prijímateľov sociálnych služieb s dôrazom na osoby s mentálnym postihnutím a poruchou autistického spektra***

**Opatrenie 3.1: Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb**

* Poskytovanie konzultácií na základe potrieb žiadateľa, ktoré zahŕňa mapovanie, prácu s personálom aj prijímateľom a následné zhodnotenie zavedených riešení a metód v každodennej práci.
* Podaktivita je zameraná na podporu zamestnancov poskytovateľov sociálnych služieb pri riešení konkrétnych a špecifických situácií a implementácia nadobudnutých informácií a zručností do praxe

**7. ČASOVÝ RÁMEC REALIZÁCIE AKTIVÍT V RÁMCI PROJEKTU**

Časový rámec realizácie aktivít pre zapojený subjekt do NP PKS je od 1. dňa nasledujúceho po dni zverejnenia Zmluvy o spolupráci v Centrálnom registri zmlúv, a to maximálne 12 mesiacov.

Oznámenie bude uzavreté dňa 01.07.2026 alebo naplnením alokovanej kapacity pre podaktivitu v rámci projektu, ktorou je:

* 15 poskytovateľov sociálnych služieb čerpajúcich intervencie odbornej organizácie NAUTIS

**8. POSTUP ZAPOJENIA SA ŽIADATEĽA DO PROJEKTU**

Oprávnený žiadateľ, ktorý spĺňa podmienky uvedené v bode 3., môže podať „Žiadosť o zapojenie sa do NP PKS“ (ďalej aj „žiadosť“) vyplnením formulára (príloha č.1), pričom postupuje nasledovne:

1. vyplní formulár žiadosti, ktorá je prílohou č. 1 tohto oznámenia a predloží spolu s prílohou uvedenou vo formulári, a to v čase určenom pre podávanie žiadostí, najneskôr do uzávierky Oznámenia;

Žiadosť podpísanú štatutárnym orgánom žiadateľa doručí žiadateľ **na adresu MPSVR SR** Špitálska 4, 6, 8, 816 43 Bratislava (Obálka musí byť označená „Žiadosť NP PKS/3.1k/1/2025“), alebo zašle prostredníctvom Ústredného portálu verejnej správy s označením v časti „Všeobecná agenda“ **Žiadosť o zapojenie sa do NP PKS/Projektová kancelária/Odbor sociálnych služieb.**

Za deň predloženia žiadosti sa považuje:

1. dátum osobného doručenia žiadosti do podateľne Poskytovateľa.
2. dátum odovzdania žiadosti na poštovú resp. inú prepravu, ktorý je uvedený na doklade prepravcu (napr. poštová doručenka, potvrdenie kuriérskej služby). Uvedené platí aj v prípade, že niektoré prílohy žiadateľ predloží v listinnej forme neskôr ako žiadosť.
3. dátum odoslania Žiadosti cez Ústredný portál verejnej správy

Podpísaním žiadosti žiadateľ potvrdzuje správnosť údajov v nej uvedených a akceptuje podmienky Oznámenia o možnosti predkladania žiadostí.

**9. HODNOTENIE A VÝBER PREDLOŽENÝCH ŽIADOSTÍ O ZAPOJENIE**

Maximálna dĺžka zapojenia poskytovateľa je 12 mesiacov. Počet mesiacov zapojenia bude vychádzať z potreby a vzájomnej dohody poskytovateľov a užívateľa projektu, ktorý bude intervencie realizovať.

MPSVR SR vykoná v lehote 10 pracovných dní od doručenia žiadosti administratívnu kontrolu doručených žiadostí. Skontroluje, či žiadosť obsahuje všetky náležitosti.

V  prípade, ak žiadosť nie je kompletná, MPSVR SR prostredníctvom e-mailu (uvedeného v žiadosti) vyzve žiadateľa na doplnenie chýbajúcich informácií/údajov, alebo príloh. Žiadateľ je povinný poslať dodatočne chýbajúce prílohy, a to do 10 pracovných dní od doručenia e-mailu s výzvou na doplnenie chýbajúcich príloh. Pri stanovení lehoty doručenia písomnosti platí podmienka uvedená v bode 8 . V opodstatnených prípadoch je možné požiadať o predĺženie lehoty. V prípade, ak tak žiadateľ neurobí, žiadosť nebude považovaná za kompletnú. Nekompletné žiadosti nebudú postúpené k hodnoteniu.

Hodnotenie každej predloženej žiadosti bude prebiehať priebežne a bude vychádzať z údajov, ktoré žiadateľ uvedie v žiadosti a jej prílohe. Žiadosti budú hodnotené podľa Kritérií pre výber poskytovateľov sociálnych služieb a definície potrieb k podaktivite 3.1 – dlhodobé sprevádzanie od užívateľa NAUTIS v národnom projekte „Podpora poskytovania komunitných a kvalitných sociálnych služieb“ (ďalej len „Kritériá a definícia potrieb“). O výsledku hodnotenia budú žiadatelia informovaní elektronicky prostredníctvom e-mailu v lehote do 10 pracovných dní odo dňa doručenia kompletnej žiadosti a prílohy.

Vyhodnotené žiadosti zverejní MPSVR SR na webovom sídle Projektovej kancelárie <https://eurofondy.praca.gov.sk/podpora-poskytovania-komunitnych-a-kvalitnych-socialnych-sluzieb/> .

Za neúspešného žiadateľa sa bude považovať taký žiadateľ, ktorý nie je registrovaným poskytovateľom sociálnych služieb a/alebo identifikované potreby nespadajú pod intervencie poskytované odbornou organizáciou NAUTIS.

**10. POSKYTOVANIE INFORMÁCIÍ K NP PKS**

V prípade akýchkoľvek otázok, súvisiacich so zapojením sa do NP PKS, resp. s podmienkami zapojenia sa žiadateľov do tohto projektu, je možné využiť e-mail: [np.pks@employment.gov.sk](mailto:np.pks@employment.gov.sk) .

**11. PRÍLOHY A INFORMÁCIE K PRÍLOHÁM**

1. Žiadosť o zapojenie sa do národného projektu Podpora poskytovania komunitných a kvalitných sociálnych služieb v rámci Oznámenia k podaktivite 3.1 – dlhodobé sprevádzanie od užívateľa NAUTIS
2. Kritériá pre výber poskytovateľov sociálnych služieb a definícia potrieb k podaktivite 3.1 – dlhodobé sprevádzanie od užívateľa NAUTIS v národnom projekte „Podpora poskytovania komunitných a kvalitných sociálnych služieb“
3. [Návrh Zmluvy o spolupráci](https://www.tsp.gov.sk/data/files/np_tspI/Priloha_Ozn_c2_Zmluva_o_spolupraci_311215.doc)

Schválil/a:

**Mgr. Jana Krausová Daniš**

generálna riaditeľka

Projektová kancelária MPSVR SR